Kakawin Nītiśāstra/Pupuh 10
Pupuh X – Prawiralalita

1. 
lwirnikanang sinĕmbahakĕn ing prajā t-ingĕt-ingĕt
arthaka len ikang wara wadhū sudharma linĕwih
ring swami janggut inganira yan praṇamya siniwi
sang ratu tungtunging ghraṇa namaskaranta marĕka

2. 
pitṛ ri madhyaning halis inĕmbah aywa malupa
lālaṭa ring pangajyanira śāsananta marĕka
mūrdha ri sang gurunta pasangaskaran kramanika
pañca wilangnikang praṇama śāsaneng widhi tutĕn

3. 
bhṛtya parikṣa pūrwaka sinorakĕn tinitihan
bhakti tumungkulāmra pinarikṣa ring dhana luput
stri pamarikṣa tan kĕna tinogning aprang atahĕn
yeka ngaranya bhrĕtya saphala prawiralalita

Nītiśāstra
]]
Pupuh 10